stanford-oval/wikipedia huggingface dataset:
Notamacropus

| Notamacropus |
| --- | --- |
 Piiskahäntävallabi (Notamacropus parryi)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Harvaetuhampaiset Diprotodontia
Alalahko::  Macropodiformes
Heimo::  Kengurut Macropodidae
Alaheimo::  Kengurut Macropodinae
Suku::  Notamacropus  Dawson & Flannery, 1985
Katso myös
   Notamacropus Wikispeciesissä   Notamacropus Commonsissa 
Infobox OKNimi-testi OK: 
Notamacropus on kenguruiden (Macropodidae) heimoon kuuluva pussieläinsuku, jonka lajeista osa tunnetaan myös vallabeina.
Suku luettiin aikaisemmin jättikenguruiden (Macropus) alasuvuksi. Vuonna 2019 taksonomian uudelleenarvioinnissa kuitenkin todettiin, että se ja Osphranter olisi nostettava suvun tasolle. Australian Faunal Directory hyväksyi tämän muutoksen vuonna 2020.
Sukuun kuuluvat lajit

Hietakenguru (Notamacropus agilis)
Mustajuovakenguru (Macropus dorsalis)
Damavallabi (Notamacropus eugenii)
†Hietikkokenguru (Macropus greyi)
Hansikaskenguru (Macropus irma)
Parmavallabi (Notamacropus parma)
Piiskahäntävallabi (Notamacropus parryi)
Punaniskakenguru (Notamacropus rufogriseus)
Neuvostojen talo

Neuvostojen talo (ven. Дом Советов, Dom Sovetov) voi tarkoittaa ainakin seuraavia Venäjällä sijaitsevia rakennuksia:
Neuvostojen talo, Kaliningrad
Neuvostojen talo, Pietari.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Neuvostojen talo”, voi hakea sivunnimihaulla, laajalla sivunnimihaulla tai tekstihaulla.
Nikaho

| Nikaho (にかほ市) |
| --- | --- |
 Näkymä Chōkaivuorelle Nikahosta
 lippu:  symboli
 Nikahon sijainti Akitan prefektuurissa
 Nikaho
 Koordinaatit: 39°12′11″N, 139°54′28″E 
Valtio:  Japani
Alue:  Tōhoku
Prefektuuri:  Akitan prefektuuri
Pinta-ala:  
 – Kokonaispinta-ala:  241,13 km²
Väkiluku (10/2020):  23 941
 – Väestötiheys:  99 as./km²
Symbolit:  
 – Puu:  Sugi
 – Kukka:  Silkkialbitsia
 – Lintu:  Japaninmerimetso
 – Kala:  Turska
 
 https://www.city.nikaho.akita.jp/ 
Infobox OKVirheellinen NIMI-arvo: 
Nikaho (jap. にかほ市, Nikaho-shi) on Japanin kaupunki Honshūn saarella Tōhokun alueella Akitan prefektuurissa. Se sijaitsee Japaninmeren rannikolla prefektuurin lounaiskulmassa. Sisämaassa kaupungin alue nousee 2 236 metriä korkean Chōkaivuoren rinteelle ja rajautuu etelässä Yamagatan prefektuuriin. Nikahossa on 23 941 asukasta (lokakuussa 2020) ja sen pinta-ala on 241,13 neliökilometriä.
Nikahon kaupunki perustettiin vuonna 2005, kun aiempi Nikahon maaseutukaupunki (仁賀保町, Nikaho-chō) sekä Kisakatan ja Konouran maaseutukaupungit liitettiin yhteen. Hirasawan alue nykyisen kaupungin pohjoisosassa kehittyi historiallisesti kalastussatamana ja linnanaluskaupunkina Nikaho-klaanin hallinnassa. Vuonna 1940 sinne perustettiin TDK:n tehdas, jonka myötä elektroniikkateollisuudesta tuli tärkeä elinkeino. Alueella tuotettiin aiemmin myös maaöljyä. Kisakatan seutu tunnettiin puolestaan historiallisesti maisemiltaan kauniista Kisakatan laguunista, jossa sanottiin olevan 99 saarta (kujūkushima). Se kuitenkin nousi vuoden 1804 maanjäristyksessä 2,4 metriä ja kuivui. Nykyisin alueella viljellään riisiä. Sen lisäksi kaupungissa tuotetaan myös soijapapuja ja vihanneksia.
Nikahon rakennettuun kulttuuriperintöön kuuluu Kanman-jin buddhalainen temppeli, jossa myös Matsuo Bashō vieraili matkallaan pohjoiseen. Tutkimusmatkailija Nobu Shirase oli kotoisin Konourasta, ja hänen muistokseen paikkakunnalle onkin rakennettu Shirasen Etelänavan-retkikunnan museo. Luonnonnähtävyyksiä ovat Kisakatan entisen laguunin lisäksi Konourassa sijaitseva Seishin puisto, joka tunnetaan kirsikankukistaan, ja Naso no shiratakin vesiputous. Chōkaivuoren alue kuuluu Chōkain puolikansallispuistoon. Nikahoa palvelee JR Higashi-Nihonin Uetsu-päälinja.
Kuvia

Shirasen Etelänavan-retkikunnan museo
Kanman-jin temppeli
Kisakatan alueen maaseutua
Kisakatan rautatieasema
Kisakata vuoden 1976 ilmakuvassa
Aiheesta muualla

Kuvia tai muita tiedostoja aiheesta Nikaho Wikimedia Commonsissa
Kaupungin internetsivut (japaniksi)
Noora Tommila

Noora Tommila esiintymässä Eleanoora Rosenholm-yhtyeen kanssa Ilosaarirockissa 2009.
Noora Tommila (s. 12. maaliskuuta 1982 Pori) on suomalainen muusikko, joka vaikuttaa useissa yhtyeissä. Tunnetuimpia näistä ovat Eleanoora Rosenholm, jossa hän toimii laulajana, sekä Lowlife Philosophers, jossa Tommila soittaa lisäksi kitaraa. Hän on esiintynyt myös duona Ilona Jokisen kanssa.
Tommila on valmistunut muusikoksi Palmgren-konservatoriosta vuonna 2009 pääaineenaan popjazz-laulu. Hänen isänsä on muusikko Make Tommila. Omien yhtyeidensä lisäksi Tommila on levyttänyt muun muassa Olavi Uusivirran, Jussi Hakulisen, Magyar Possen ja Lapkon kanssa.
Tommila ei ole virallisesti julkaissut omia suomenkielisiä kappaleitaan, mutta esitti yhdessä Ismo Alangon kanssa kappaleensa Merilaulu Helsingin Ateneumissa vuonna 2009 järjestetyssä Tommy Lindgrenin kokoamassa Maa Ilman Kannelta -konserttisarjassa.[lähde? ] Kesällä 2008 Tommila perusti yhdessä ystävänsä kanssa duon My Next Ex.[lähde? ] Maaliskuussa 2012 Tommila aloitti kolmen muun naisen kanssa Vittujengi nimisen "hima-rap"-yhtyeen, joka tekee kotikutoista musiikkia GarageBand-ohjelmalla.[lähde? ]
Aiheesta muualla

Noora Tommila Discogs.comissa (englanniksi)
My Next Ex
Vittujengi
Nanger

| Nanger |
| --- | --- |
 Valkopäägaselli (Nanger dama)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Onttosarviset Bovidae
Alaheimo::  Gasellit Antilopinae
Suku::  Nanger  Lataste, 1885
Katso myös
   Nanger Wikispeciesissä   Nanger Commonsissa 
Infobox OKNimi-testi OK: 
Nanger on afrikkalainen gasellien alaheimoon (Antilopinae) kuuluva antilooppisuku. Siitä on ennen käytetty nimeä grantingasellit. Aiemmin se luettiin suvun Gazella alasuvuksi.
Lajit

Valkopäägaselli (Nanger dama)
Isogaselli (Nanger granti)
Lyyrasarvigaselli (Nanger soemmerringii)
Nightingalensirkut

| Nightingalensirkut |
| --- | --- |
 Nightingalensirkku (Nesospiza acunhae)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tangarat Thraupidae
Suku::  Nightingalensirkut Nesospiza  Cabanis, 1873
Katso myös
   Nightingalensirkut Wikispeciesissä   Nightingalensirkut Commonsissa 
Infobox OKNimi-testi OK: 
Nightingalensirkut (Nesospiza) on tangarojen heimoon kuuluva varpuslintusuku. Nightingalensirkkujen sukuun kuuluu BirdLifen mukaan kaksi lajia.
Nightingalensirkkuihin kuuluvia lajeja

Isonightingalensirkku (Nesospiza wilkinsi)
Nightingalensirkku (Nesospiza acunhae)
Aiheesta muualla

ITIS: Nesospiza (englanniksi)
Noubarya

| Noubarya النوبارية الجديدة‎ |
| --- | --- |

 Noubarya
 Koordinaatit: 30°40′N, 30°4′E 
Valtio:  Egypti
Kuvernoraatti:  Al-Buhaira
Infobox OKVirheellinen NIMI-arvo: 
Noubarya (arab. النوبارية الجديدة‎) on kaupunki Egyptissä noin 160 kilometriä Kairosta pohjoiseen. Kaupunki perustettiin vuonna 1987.
Nightlife (Pet Shop Boysin albumi)

| Nightlife Pet Shop Boys |
| --- | --- | --- |

Studioalbumin tiedot
 Äänitetty : 1996–1999
 Julkaistu: 8. lokakuuta 1999
 Tuottaja(t): Craig Armstrong, David Morales, Pet Shop Boys, Rollo
 Tyylilaji: dancepop, synthpop, house, trance
 Kesto: 52.02
 Levy-yhtiö: Parlophone
Pet Shop Boysin muut julkaisut
| Essential 1998 | Nightlife 1999 | Release 2002 |
Singlet albumilta Nightlife
 ”I Don't Know What You Want but I Can't Give It Any More” Julkaistu: 19. heinäkuuta 1999  ”New York City Boy” Julkaistu: 27. syyskuuta 1999  ”You Only Tell Me You Love Me When You're Drunk” Julkaistu: 3. tammikuuta 2000
Nightlife on Pet Shop Boysin 8. lokakuuta 1999 julkaisema albumi.
Kappaleet

For Your Own Good – 5.13
Closer to Heaven – 4.06
I Don't Know What You Want but I Can't Give It Any More – 5.09
Happines is an Opinion – 3.48
You Only Tell Me You Love Me When You're Drunk – 3.11
Vampires – 4.43
Radiophonic – 3.31
The Only One – 4.21
Boy Strange – 5.09
In Denial (Kylie Minoguen kanssa) – 3.20
New York City Boy – 5.15
Footsteps – 4.16
Arvostelut

City:
Soundi:
Musta (Pate Mustajärven albumi)

| Musta Pate Mustajärvi |
| --- | --- | --- |

Cover-albumin tiedot
 Äänitetty : 2010
 Studio : Headline Studio
 Julkaistu: 19. toukokuuta 2010
 Tuottaja(t): Jani Viitanen
 Tyylilaji: country
 Kesto: 45.40
 Levy-yhtiö: Poko Rekords
Listasijoitukset
  Suomi: 1. (viikko 21/2010)  Suomi: 8.(Fyysinen albumilista, 37/2024)
Pate Mustajärven muut julkaisut
| Ollaan ihmisiksi 2009 | Musta 2010 | Patentoitu 2013 |
Musta on Pate Mustajärven kahdeksas studioalbumi. Se julkaistiin 19. toukokuuta 2010. Albumi sisältää käännöksiä Johnny Cashin tunnetuiksi tekemistä kappaleista.
Kappalelista

Et voi ymmärtää (Understand Your Man) – 2.44
Kaita tie (I Walk the Line) – 2.54
Tuli polttaa (Ring of Fire) – 3.01
Balladi teinikuningattaresta (Ballad of a Teenage Queen) – 2.19
Kun ei niin ei (The Ways of Woman in Love) – 2.35
Iso joki (Big River) – 3.09
Ukko-Pekka (Orange Blossom Special) – 3.28
Itkee saat (Cry, Cry, Cry) – 3.17
Lilja (Delia's Gone) – 2.47
Balladi pojasta nimeltä Vee (Boy Named Sue) – 3.20
Musta kissa (Mean Eyed Cat) – 2.50
Rakkauden juna (Train of Love) – 3.39
Yksi vain ei tuu (I Still Miss Someone) – 2.32
Yksinäisyys syö (I'm So Lonesome I Could Cry) – 3.34
Niin kai kuitenkin käy (Guess Things Happen That Way) – 3.32
Kokoonpano

Pate Mustajärvi – laulu
Risto Klemola – kitarat
Ville Rauhala – basso
Juppo Paavola – rummut
Henrik Perelló – viulu
Frogley – taustalaulu
Janne Laurila – taustalaulu
Arto Piispanen – kosketinsoittimet
Tuomas Luukkonen – huuliharppu
Aarne Tenkanen – konduktööri (kappale ”Ukko-Pekka”)
Dave Lindholm – laulu (kappale ”Yksinäisyys syö”)
Kokoonpano > Tuotanto

Jani Viitanen – tuottaja, äänittäjä, miksaaja
Pauli Saastamoinen – masteroija (Finnvox)
Arvostelut

Desibeli.net:
Helsingin Sanomat:
Soundi:
V2.fi:
Musta (koiraväri)

Resessiivimusta saksanpaimenkoira.
Musta koiravärinä viittaa kokomustaan koiraan. Väritys voi syntyä geneettisesti kahdella eri tavalla, joiden fenotyypit eivät kuitenkaan eroa toisistaan mitenkään.
Termiä musta voidaan käyttää myös viittaamaan kuviollisen koiran eumelaniinin sävyyn erotuksena maksanruskeasta, sinisestä ja liilasta: esimerkiksi ”merkkivärinen musta” (black and tan) viittaa merkkiväriseen koiraan, jonka eumelaniini on mustaa.
Väritykseltään mustan koiran karvapeite on sysimusta, kirsu, silmänympärykset ja anturat ovat mustanharmaat. Väritystä voi olla vaikea erottaa erityisen tummasta sinisestä, tällöin väri voidaan määritellä esimerkiksi koiran sukupuun tai jälkeläisten perusteella: kaksi diluuttiväristä (sinistä tai liilaa) voi yhdessä tuottaa vain diluuttivärisiä pentuja.
Geneettisesti musta koira on aina E_ tai Em_ (E-lokus sallii eumelaniinin tuotannon), lisäksi joko aa (resessiivinen musta: A-lokus ei määrää feomelaniinia lainkaan) tai BK_ (dominanttimusta: B-lokus korvaa kaiken A-lokuksen määräämän feomelaniinin eumelaniinilla).
Dominanttimusta

Useimmat kokomustat-, -maksanväriset, -siniset ja -liilat koirat ovat genotyypiltään dominanttimustia. Dominanttimustan koiran värityksen tuottaa K-lokuksen dominoivin alleeli B. Dominanttimusta genotyyppi (KB_) on epistaattinen eli peittävä A-lokuksen suhteen.
K-lokuksen B-alleelia esiintyy yli 50 koirarodulla. Joillain roduilla B on K-lokuksen ainoa alleeli, ja väritys on aina musta, elleivät B-, D-, tai E-lokuksien resessiiviset tekijät muunna sitä.
Dominanttimustan luultiin ensin liittyvän A-lokukseen. 2000-luvun alussa tehdyt tutkimukset vahvistivat dominanttimustan olevan epistaattisen A-lokuksen suhteen, ja tekijälle nimettiin oma lokus, K (blacK).
Hiljattain tunnistettu cockerspanielilla esiintyvä E-lokuksen alleeli h tuottaa yhdessä dominanttimustan genotyypin kanssa dominokuviota muistuttavan värityksen. Toistaiseksi kyseessä on ainoa geenitekijä, joka muuttaa geneettisesti dominanttimustan yksilön fenotyyppiä olematta sen suhteen täysin epistaattinen.
Resessiivinen musta

Resessiivinen musta on melko harvinainen väritys koirilla, mutta sitä esiintyy varmuudella ainakin saksanpaimenkoirassa. Resessiivinen musta syntyy, kun koiralla on A-lokuksessa homotsygootti aa-genotyyppi. Mustan värityksen tuottava a-alleeli on lokuksen resessiivisin alleeli, mistä johtuu värityksen nimitys. Lokuksen yleisemmät alleelit tuottavat esimerkiksi soopeli-, riista- ja merkkiväritykset.
Mustapohjaiset väritykset

homotsygoottinen B-tekijä (bb) mustalla pohjalla tuottaa maksanruskean värityksen
homotsygoottinen D-tekijä (dd) tuottaa sinisen värityksen
homotsygoottiset B- ja D-tekijät (bb dd) tuottaa liilan eli isabellan värityksen
M- eli merletekijä tuottaa sinimerlen värityksen
Aiheesta muualla

Kuvia tai muita tiedostoja aiheesta Musta (koiraväri) Wikimedia Commonsissa
Labradorinnoutajalla esiintyvät kolme hyväksyttyä väriä, musta, maksa ja keltainen, ovat kaikki geneettisesti dominanttimustia.
Tämän "liuskekivimerlen" (sinipohjainen merle) kirjavan koiran geneettinen pohjaväri on musta, koska sillä ei näy punaisia merkkejä tai brindleraidoitusta. Merlekuvio ei näkyisi feomelaniinialueilla.
Nouhoum Kobéna

| Henkilötiedot |
| --- | --- | --- | --- |
Syntymäaika: 6. tammikuuta 1985 (ikä 39)
Syntymäpaikka: Parakou,  Benin
Pelipaikka: keskikenttäpelaaja
Pituus: 184 cm
Seura
Seura:  FC KTP
Seurat
| Vuodet | Seura | O | (M) |
| 2004 |  Energie FC | 28 | (2) |
| 2005–2007 |  AS Bamako | 53 | (16) |
| 2008–2009 |  Djoliba AC | – | (–) |
| 2009–2012 |  Almadina S.C. | – | (–) |
| 2012– |  KTP | 48 | (14) |
Maajoukkue
| 2008– |  Benin | 19 | (1) |
 Seurajoukkueuran tilastot kattavat vain kansalliset sarjat, päivitetty 20. helmikuuta 2014.  Maajoukkueuran tilastot päivitetty 28. tammikuuta 2014.
Nouhoum Kobéna (s. 6. tammikuuta 1985 Parakou Beninin kansantasavalta) on beniniläinen jalkapalloilija, joka edustaa Veikkausliigassa pelaavaa kotkalaista FC KTP:tä. Hän solmi seuran kanssa vuoden mittaisen sopimuksen helmikuussa 2014. Kaksi edellistä kautta Kobéna edusti Kotkan Työväen Palloilijoita Suomen kolmanneksi korkeimmalla sarjatasolla Kakkosessa.
Kobéna on aikaisemmin pelannut Beninin, Malin ja Libyan pääsarjoissa. Beninin jalkapallomaajoukkuetta hän on edustanut 19 kertaa.
New Castle (Pennsylvania)

| New Castle |
| --- | --- |
Valtio:  Yhdysvallat
Osavaltio:  Pennsylvania
Pinta-ala:  
 – Kokonaispinta-ala:  22,13 km²
 – Maa:  21,52 km²
 – Josta vettä:  0,62 km² 
Väkiluku (2010):  23 273
 
 www.newcastlepa.org 
Infobox OKVirheellinen NIMI-arvo: 
New Castle on kaupunki Pennsylvanian osavaltiossa Yhdysvalloissa. Kaupunki on 80 kilometrin päässä Pittsburghista. Kaupungissa asui 21 618 asukasta vuoden 2019 arvion mukaan. Kaupungin pinta-ala on 22,13 neliökilometriä, josta 0,62 neliökilometriä on vettä.
Nikko (täsmennyssivu)

Nikko voi tarkoittaa seuraavia asioita:
Ihmiset

Aleksi Nikko (s. 1997), suomalainen jääkiekkoilija
Jani Nikko (s. 1974), suomalainen jääkiekkoilija
Joni Nikko (s. 1994), suomalainen jääkiekkoilija
Lassi Nikko, suomalainen muusikko
Muut

Nikkō, japanilainen kaupunki
Nikko R/C, Rc-autojen valmistaja
Fuji LM-1 Nikko, japanilainen lentokone
Nikkō Ice Bucks, japanilainen jääkiekkoseura
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nikko”, voi hakea sivunnimihaulla, laajalla sivunnimihaulla tai tekstihaulla.
Nemean leijona

| Nemean leijona |
| --- | --- |

Ominaisuudet
Tuntomerkit:  Panssarimainen turkki, neulan terävät kynnet, valtavat hampaat
Esiintyminen:  Muinaiskreikkalaisen Nemean kaupungin ympäristö
Kansanperinne
Kansanperinteen alkuperä:  Kreikan mytologia
Suhteet
Infobox OKNimi-testi OK: 
Herakles taistelee Nemean leijonan kanssa. Osa Espanjassa sijaitsevasta mosaiikista, joka on peräisin 200-luvun alkupuolelta.
Nemean leijona oli antiikin kreikkalaisen mytologian hirviö. Sen synnystä on olemassa useita versioita. Leijona oli yksi Tyfonin ja Ekhidnan hirviölapsista tai Khimairan ja kaksipäisen hirviökoira Orthoksen lapsi. Vaihtoehtoisesti Nemean leijona on yhdistetty kuun jumalattareen Seleneen. Synnytettyään leijonan Selene pudotti sen kauhuissaan Kuusta alas Tretos-vuorelle rankaisemaan palvojiaan laiminlyödyistä uhritoimituksista. Toisen version mukaan Selene loi leijonan jumalten kuningattaren Heran pyynnöstä ja muovasi sen karvaisen ruumiin meren vaahdosta. Sitten hän luovutti leijonan sateenkaaren jumalattarelle Irikselle, joka vyötti suuren pedon taikavyöllään, ennen kuin laski sen maan pinnalle.
Herakleen ensimmäinen urotyö

Herakles surmasi Nemean leijonan paljain käsin. Puolijumala Herakles oli Zeus-ylijumalan ja kuolevaisen Alkmene-nimisen naisen poika. Zeus oli naimisissa Hera-jumalattaren kanssa. Kostoksi miehensä uskottomuudesta Hera piinasi Heraklesta, kunnes tämä menetti järkensä ja surmasi vaimonsa ja lapsensa. Rikoksen sovittamiseksi Herakleen oli palveltava kuningas Eurystheusta, joka määräsi hänen suoritettavakseen kymmenen urotyötä. Niitä kertyi lopulta kaksitoista, kun Eurystheus hylkäsi kaksi suoritetuista tehtävistä. Ensimmäinen tehtävä oli Nemean leijonan surmaaminen.
Herakleen ensimmäinen urotyö > Herakleen ja Nemean leijonan taistelu

Herakles yritti tappaa Nemean leijonaa jousellaan, mutta nuolet eivät läpäisseet valtavan pedon nahkaa. Miekan terän kerrotaan taipuneen osumasta, ja Herakleen yrittäessä lyödä oliivipuisella nuijallaan petoa kalloon nuija särkyi pirstaleiksi. Nuijan osuma sai leijonan kuitenkin vetäytymään luolaansa, jolloin Herakles tukki luolan toisen sisäänkäynnin ja seurasi leijonaa luolaan toisen suuaukon kautta, jossa hän kuristi pedon kuoliaaksi. Tarun mukaan Nemean leijona ylennettiin kuolemansa jälkeen Leijonan tähdistöksi.
Tarinan kulun yksityiskohdissa on pieniä poikkeamia kertojien välillä. Theokritoksen mukaan taistelu tapahtui paljaan taivaan alla. Ptolemaios Khennos kertoo Herakleen menettäneet sormensa kamppailun aikana.
Aseet eivät olleet tehonneet leijonan nahkaan, joten pedon nylkeminen osoittautui vaikeaksi. Herakles keksi käyttää pedon omia kynsiä leikkaamaan taljaa, jonka hän sitten heitti päälleen haarniskaksi. Kun Herakles toi saaliinsa kuninkaalle todisteeksi urotyöstä, leijona oli kuolleenakin niin pelottava, että kuningas Eurystheus piiloutui saviruukkuun kieltäen Heraklesta koskaan palaamasta Mykeneen.
Mykenessä on säilynyt muinainen leijonaportti, jonka yli 3 000 vuotta vanhat leijonan kuvat kertovat ihmisten petoa kohtaan osoittamasta kunnioituksesta.
Mykenen leijonaportti
Oxelösundin kunta

| Oxelösundin kunta |
| --- | --- |
 vaakuna

Valtio:   Ruotsi
Lääni:  Södermanlandin lääni
Maakunta:  Södermanland
Keskustaajama:  Oxelösund
Kuntakoodi:  0481
Pinta-ala  ():  
 – Maa:  35,43 km²
Väkiluku (31.12.2021)  ():  12 132
 – Väestötiheys:  342,4 as./km²
 
 www.oxelosund.se 
Infobox OKVirheellinen NIMI-arvo: 
Ilmakuva Oxelösundista.
Oxelösundin satama.
Jogersön uimaranta.
Ramnöflagen ja Bråviken Femören luonnonsuojelualueella.
Sörmlandsleden Femören luonnonsuojelualueella.
Oxelösundin kunta (ruots. Oxelösunds kommun) on Södermanlandin läänissä sijaitseva Ruotsin kunta. Maakuntajaossa se kuuluu Södermanlandiin. Kunnan keskustaajama on Oxelösund.
Kunnan maapinta-ala on 35,43 neliökilometriä (1.1.2016) ja asukasluku 12 132 henkeä (31.12.2021).
Oxelösundin kunta sijaitsee Itämereen työntyvällä niemellä. Yhteistä maarajaa kunnalla on vain sitä huomattavasti suuremman Nyköpingin kunnan kanssa. Vuonna 2007 kunnassa oli 2,15 km² peltoa, joten saman ajankohdan maapinta-alaan vertaamalla saadaan peltojen osuudeksi 6,0 prosenttia kunnan maapinta-alasta.
Kunnan politiikassa vahvassa asemassa on sosialidemokraattinen puolue.
Kuntajaon kehitys

Oxelösundin taajaväkinen yhdyskunta perustettiin Nikolain maalaiskuntaan vuonna 1899. Oxelösundista tuli oma kunta vasta vuonna 1950, jolloin osasta Nikolain kuntaa tuli Oxelösundin kaupunki ja loppuosa kunnasta liitettiin Nyköpingin kaupunkiin. Oxelösund oli yksi viimeisistä kaupungeista, joita Ruotsiin on perustettu. Vuosien 1971–1974 kuntauudistuksissa muodostettiin kooltaan 2 090 km² laajuinen Nyköpingin kunta. Oxelösund oli kooltaan vain 36 km² ja siten eräs Ruotsin pienemmistä kunnista, mutta kuitenkin se säilytti itsenäisyytensä kuntauudistuksessa.
Vaakuna

Vaakunaselitys: Sinisessä kentässä vasensäde, sen yläpuolella raudanmerkki ja alapuolella ankkuri, kaikki hopeaa. (Ruotsiksi: I blått fält en vänsterstråle, åtföljd ovan av ett järnmärke och nedan av ett ankare, allt av silver.)
Vaakunassa hopeanvärinen raudanmerkki kuvaa terästeollisuutta ja hopeänvärinen ankkuri merenkulkua. Keskellä vaakunaa oleva hopeanvärinen säde puolestaan kuvaa majakanvaloa. Vaakuna hyväksyttiin vuonna 1985.
Väestönkehitys

| Oxelösundin kunnan väestönkehitys 1950–2020 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 5 391 | 5 391 |
| 1955 | 1955 |    | 6 047 | 6 047 |
| 1960 | 1960 |    | 10 017 | 10 017 |
| 1965 | 1965 |    | 13 810 | 13 810 |
| 1970 | 1970 |    | 15 164 | 15 164 |
| 1975 | 1975 |    | 14 211 | 14 211 |
| 1980 | 1980 |    | 14 120 | 14 120 |
| 1985 | 1985 |    | 13 137 | 13 137 |
| 1990 | 1990 |    | 13 035 | 13 035 |
| 1995 | 1995 |    | 11 747 | 11 747 |
| 2000 | 2000 |    | 10 866 | 10 866 |
| 2005 | 2005 |    | 11 134 | 11 134 |
| 2010 | 2010 |    | 11 193 | 11 193 |
| 2015 | 2015 |    | 11 701 | 11 701 |
| 2020 | 2020 |    | 12 132 | 12 132 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 2 336 | 20,0 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 486 | 4,2 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 925 | 7,9 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 7 954 | 68,0 |
Hieman vanhempien vuoden 2009 lopun tietojen mukaan kunnassa asui 638 Suomessa syntynyttä, mikä vastasi 5,7 prosenttia kunnan väestöstä. Vielä vanhempien vuoden 1984 lopun tietojen mukaan 14,3 prosenttia kunnan asukkaista oli ulkomailla syntyneitä. Tuolloin kunnassa asui 1 097 Suomessa syntynyttä, mikä vastasi 8,2 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 185 428 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 63 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 17,0 %
18–64-vuotiaat: 56,5 %
65 vuotta täyttäneet: 26,6 %